ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΗΛΙΔΑΣ

Δ/ΝΣΗ ΥΔΑΤΙΝΩΝ ΠΟΡΩΝ

Αρ. Μελέτης 2/2016

Μ Ε Λ Ε Τ Η ΠΡΟΜΗΘΕΙΑ ΧΗΜΙΚΟΥ ΥΛΙΚΟΥ

ΚΑ Προϋπολογισμού: 25.6633.00 Ποσού 14.979,20 €

CPV: 24000000-4

ΠΕΡΙΕΧΟΜΕΝΑ

1. ΤΕΧΝΙΚΗ ΠΕΡΙΓΡΑΦΗ
2. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ
3. ΣΥΓΓΡΑΦΗ ΥΠΟΧΡΕΩΣΕΩΝ - ΤΕΧΝΙΚΕΣ ΠΡΟΔΙΑΓΡΑΦΕΣ

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΗΛΙΔΑΣ

Δ/ΝΣΗ ΥΔΑΤΙΝΩΝ ΠΟΡΩΝ

Αρ. Μελέτης 2/2016

Μ Ε Λ Ε Τ Η ΠΡΟΜΗΘΕΙΑ ΧΗΜΙΚΟΥ ΥΛΙΚΟΥ

ΤΕΧΝΙΚΗ ΠΕΡΙΓΡΑΦΗ

Η παρούσα μελέτη αφορά την προμήθεια χημικού υλικού (υποχλωριώδες νάτριο, και κατιονικού πολυηλεκτρολύτη) για την κάλυψη των αναγκών των Δημοτικών και Τοπικών Κοινοτήτων του Δήμου Ήλιδας για το έτος 2016.

Η ενδεικτική δαπάνη της συνολικής προμήθειας υπολογίζεται στο ποσό των #14.979,20# €, συμπεριλαμβανομένου του Φ.Π.Α.

Η προμήθεια θα χρηματοδοτηθεί από ιδίους πόρους (Κ.Α.25-6633.00) και θα εκτελεσθεί σύμφωνα με τις διατάξεις του ΕΚΠΟΤΑ, του Ν. 4281/14 και του ισχύοντος Δημοτικού και Κοινοτικού Κώδικα.

**ΕΙΔΙΚΑ ΓΙΑ ΤΗ ΧΛΩΡΙΩΣΗ**

Οι διατάξεις στις οποίες στηρίζεται η εθνική νομοθεσία για την αναγκαστική απολύμανση του πόσιμου νερού που περιλαμβάνουν και τα επίπεδα υπολλειματικότητάς του,  είναι η  ΚΥΑ 2600/01 για την ποιότητα του νερού ανθρώπινης κατανάλωσης, σε εναρμόνιση προς την οδηγία 98/83 ΕΚ κατανάλωσης, και η 5673/ 4.12.57 Υγειονομική Διάταξη για την απολύμανση του ύδατος των υδρεύσεων.

Σύμφωνα με τις διατάξεις αυτές οι αρμόδιες υπηρεσίες λαμβάνουν όλα τα αναγκαία μέτρα, ώστε να εξασφαλίζεται ότι κάθε ουσία που χρησιμοποιείται για την παρασκευή ή τη διανομή νερού ανθρώπινης κατανάλωσης και οι προσμείξεις που προέρχονται από αυτές τις ουσίες δεν παραμένουν στο νερό ανθρώπινης κατανάλωσης, σε συγκεντρώσεις μεγαλύτερες από εκείνες που απαιτούνται για τους σκοπούς της χρήσης τους και δεν υποβαθμίζουν, άμεσα ή έμμεσα, την προστασία της ανθρώπινης υγείας.

Το ποσό εισαγομένου χλωρίου, πρέπει να είναι τόσο ώστε να παρέχει υπόλειμμα χλωρίου στα ακρότατα σημεία υδρεύσεως τουλάχιστον 0,2 mg/l.  Η δράση του χλωρίου θα πρέπει να εξασφαλίζεται για χρονικό διάστημα τουλάχιστον 20 min από την εισαγωγή του μέχρι την κατανάλωση. Για τον έλεγχο της χλωριώσεως καθορίζεται ελάχιστος αριθμός χλωριομετρήσεων σε συνάρτηση με τον υδροδοτούμενο πληθυσμό.

Η συνιστώμενη για τις ανάγκες της υπηρεσίας μας μορφή χλωρίου είναι το Υποχλωριώδες νάτριο (14%) και θα χρησιμοποιηθεί σε συνιστώμενες δόσεις χλωρίου που θα έχουν άμεση εξάρτηση με τον σκοπό και τη χρήση του προς απολύμανση νερού. Έτσι μπορεί να γίνει υπερχλωρίωση νερού ή απολύμανση με  50 mg/l /επί 24 h ή  200 mg/l /επί 1-2 h ή μια απλή απολύμανση νερού σε κανονικές συνθήκες  με 0,7-1,0 mg/l /στη δεξαμενή, ώστε στα άκρα δικτύου να ανιχνεύεται υπόλειμμα τουλάχιστον 0,2 mg/l. Η υπολειμματική δράση του χλωρίου εξασφαλίζει απολυμαντική δράση σε περίπτωση περιορισμένης επιμολύνσεως και χρησιμεύει ως άμεσος δείκτης της καλής ποιοτικής κατάστασης του νερού, εφόσον σε περίπτωση μολύνσεως θα εξαφανισθεί το δραστικό χλώριο.

Η αιτούμενη ποσότητα ανέρχεται σε περίπου 23 τόνους για την κάλυψη όλου του έτους και προϋπολογιστικά το κόστος θα ανέλθει σε 7.130 € πλέον ΦΠΑ.

**ΕΙΔΙΚΑ ΓΙΑ ΤΟΝ ΠΟΛΥΗΛΕΚΤΡΟΛΥΤΗ**

Στη Εγκατάσταση Επεξεργασίας Λυμάτων της πόλης της Αμαλιάδας, μετά την καθίζηση, πραγματοποιείται η πάχυνση και, εν συνεχεία, η αφυδάτωση της ομογενοποιημένης ιλύος. Η πάχυνση γίνεται με μηχανικό παχυντή με την προσθήκη πολυηλεκτρολύτη, ενώ η αφυδάτωση πραγματοποιείται μηχανικά, με ταινιοφιλτροπρέσσα. Πριν από την είσοδό του στο σύστημα μηχανικής αφυδάτωσης, το ρεύμα τροφοδοσίας λάσπης υφίσταται συσσωμάτωση με προσθήκη διαλύματος κατιονικού πολυηλεκτρολύτη, και ακολούθως, η αφυδατωμένη ιλύς απομακρύνεται από τη μονάδα με φορτηγό, ενώ τα στραγγίδια από την πάχυνση-αφυδάτωση επιστρέφουν στην είσοδο της μονάδας.

Για την εύρυθμη λειτουργία της μονάδας επεξεργασίας λυμάτων του δήμου απαιτείται η προμήθεια κατιονικού πολυηλεκτρολύτη ο οποίος συμβάλει στην πάχυνση και αφυδάτωση της λυματολάσπης. Το υλικό είναι υψηλού μοριακού βάρους, ισχυρά κατιονικό, κοκκώδες με χρώμα λευκό, και ενισχύει - όπως προαναφέρθηκε, την πάχυνση και αφυδάτωση της παραγόμενης ιλύος.

Το υλικό θα πρέπει να είναι χαμηλής τοξικότητας κατάλληλο για επεξεργασία λυμάτων και παραδίδεται συνήθως σε σάκους των 25 kg.

Για τις ανάγκες της Εγκατάστασης Επεξεργασίας Λυμάτων και με πρόβλεψη της επερχόμενη αύξηση της δυναμικότητας της εγκατάστασης λόγω επέκτασης του δικτύου αποχέτευσης λυμάτων, θα απαιτηθούν περίπου 1.800 Kg, κόστους 4.950 € πλέον ΦΠΑ.

Αμαλιάδα, 10/6/2016

Ο Συντάξας Θεωρήθηκε

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΗΛΙΔΑΣ

Δ/ΝΣΗ ΥΔΑΤΙΝΩΝ ΠΟΡΩΝ

Αρ. Μελέτης 2/2016

Μ Ε Λ Ε Τ Η ΠΡΟΜΗΘΕΙΑ ΧΗΜΙΚΟΥ ΥΛΙΚΟΥ

ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ | ΚΙΛΑ | ΤΙΜΗ/Kgr | ΔΑΠΑΝΗ ΣΕ ΕΥΡΩ |
| 1 | Υποχλωριώδες νάτριο | 23.000 | 0,31 | 7.130,00 |
| 2 | Κατιονικός πολυηλεκτρολύτης | 1.800 | 2,75 | 4.950,00 |
| ΣΥΝΟΛΟ | | | | 12.080,00 |
| Φ.Π.Α. 24 % | | | | 2.899,20 |
| ΓΕΝΙΚΟ ΣΥΝΟΛΟ | | | | 14.979,20 |

Οι τιμές που αναφέρονται διαμορφώθηκαν μετά από έρευνα που έκανε το τμήμα στις τρέχουσες τιμές του εμπορίου σε αντίστοιχα είδη.

Αμαλιάδα, 10/6/2016

Ο Συντάξας Θεωρήθηκε

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΗΛΙΔΑΣ

Δ/ΝΣΗ ΥΔΑΤΙΝΩΝ ΠΟΡΩΝ

Αρ. Μελέτης 2/2016

Μ Ε Λ Ε Τ Η ΠΡΟΜΗΘΕΙΑ ΧΗΜΙΚΟΥ ΥΛΙΚΟΥ

ΣΥΓΓΡΑΦΗ ΥΠΟΧΡΕΩΣΕΩΝ - ΤΕΧΝΙΚΕΣ ΠΡΟΔΙΑΓΡΑΦΕΣ

Άρθρο 1ο : Αντικείμενο Προμήθειας

Αντικείμενο της προμήθειας είναι η προμήθεια χημικού υλικού και συγκεκριμένα : υποχλωριώδες νάτριο, κατιονικός πολυηλεκτρολύτης (CPV 24000000-4,)

Άρθρο 2ο : Ισχύουσες διατάξεις

Η διενέργεια του διαγωνισμού και η εκτέλεση της προμήθειας διέπονται από τις διατάξεις του ΕΚΠΟΤΑ (υπουργικές αποφάσεις 11389/93), το Ν.4281/14 και του εν ισχύ Νέου Κώδικα Δήμων και Κοινοτήτων (Ν. 3463/2006, άρθρο 209 περί προμηθειών).

Άρθρο 3ο : Τρόπος εκτέλεσης της προμήθειας

Η προμήθεια θα πραγματοποιηθεί με απευθείας ανάθεση, σύμφωνα με τις διατάξεις του ΕΚΠΟΤΑ.

Άρθρο 4ο : Ανακοίνωση αποτελέσματος

Ο ανάδοχος της προμήθειας αυτής, μετά την κατά νόμο ανάθεση, με τις διατάξεις του ΕΚΠΟΤΑ, υποχρεούται να προσέλθει στο Δημοτικό Κατάστημα σε χρόνο όχι μεγαλύτερο των δεκαπέντε (15) ημερών από την παραλαβή του εγγράφου της ανακοίνωσης της ανάθεσης, για την υπογραφή της σχετικής σύμβασης.

Άρθρο 5ο : Σύμβαση

Η σύμβαση συντάσσεται και περιλαμβάνει όλα τα στοιχεία που αναφέρονται στο άρθρο 25 του ΕΚΠΟΤΑ.

Άρθρο 6ο : Εγγύηση καλής εκτέλεσης της σύμβασης

Ο προμηθευτής στον οποίο έγινε η κατακύρωση της προμήθειας υποχρεούται να καταθέσει εγγύηση καλής εκτέλεσης των όρων της σύμβασης το ύψος της οποίας είναι 5% της συνολικής συμβατικής αξίας, χωρίς το Φ.Π.Α. Οι εγγυήσεις ανεξάρτητα από το όργανο που τις εκδίδει και τον τύπο που περιβάλλονται πρέπει να αναφέρουν και τα οριζόμενα στο άρθρο 26 του ΕΚΠΟΤΑ, παρ. 2.

Άρθρο 7ο : Χρόνος εγγυήσεως

Ο χρόνος ισχύος της εγγύησης καλής εκτέλεσης εξαρτάται από το χρόνο παράδοσης των υπό προμήθεια υλικών και υπολογίζεται δύο μήνες μετά, σύμφωνα με τις διατάξεις του άρθρου 26 του ΕΚΠΟΤΑ.

Άρθρο 8ο : Ποινικές ρήτρες - έκπτωση αναδόχου

Εφόσον υπάρξει αδικαιολόγητος υπέρβαση της συμβατικής προθεσμίας εκτελέσεως της προμήθειας επιβάλλονται ποινικές ρήτρες σύμφωνα με τις διατάξεις των άρθρων 27 και 33 του ΕΚΠΟΤΑ.

Άρθρο 9ο : Πλημμελής Κατασκευή

Εάν κατά την παραλαβή των υλικών δεν πληρούν τους όρους της σύμβασης, ή εμφανίζουν ελαττώματα τότε εφαρμόζονται οι διατάξεις που αναφέρονται στο άρθρο 33 και 35 του ΕΚΠΟΤΑ.

Άρθρο 10ο : Φόροι, τέλη, κρατήσεις

Ο ανάδοχος υπόκειται σε όλους τους βάσει των κείμενων διατάξεων φόρους, τέλη, κρατήσεις που θα ισχύουν κατά την ημέρα της διενέργειας του διαγωνισμού.

Άρθρο 11ο : Παραλαβή Υλικών

Η παραλαβή των υπό προμήθεια υλικών θα γίνει από επιτροπή παραλαβής που συγκροτείται κάθε φορά με απόφαση του Δημοτικού Συμβουλίου σύμφωνα με το άρθρο 28 του ΕΚΠΟΤΑ. Η παραλαβή των υλικών πραγματοποιείται μέσα από τον οριζόμενο από την σύμβαση χρόνο, κατά τα λοιπά ισχύουν τα αναφερόμενα στη σύμβαση και τα άρθρα 28 και 29 του ΕΚΠΟΤΑ.

Η πληρωμή της αξίας των υλικών θα γίνει μετά την οριστική παραλαβή σύμφωνα με το άρθρο 36 παρ. 1α του ΕΚΠΟΤΑ.

Άρθρο 12ο : Στοιχεία προσφορών

Η προσφορά θα συνοδεύεται από πλήρη τεχνική περιγραφή και ό,τι είναι απαραίτητο για την αξιολόγηση των προσφορών.

O χρόνος παράδοσης θα είναι κατόπιν συννενόησης με την υπηρεσία και πάντως εντός του έτους 2016.

Άρθρο 13ο : Τεχνικές προδιαγραφές

Τα προς προμήθεια χημικά υλικά θα περιλαμβάνουν τα εξής χαρακτηριστικά:

Υποχλωριώδες νάτριο: Διάλυμα υποχλωριώδες νατρίου με περιεκτικότητα σε ενεργό χλώριο από 140 - 155 γρ/λίτρο και ειδικού βάρους (15 οC από 1,18 - 1,22 Kg/Lt), σε συσκευασίες δοχείων των 25 κιλών.

Κατιονικός Πολυηλεκτρολύτης:Xρώματος λευκού, σε κοκκώδες μορφή, υψηλού μοριακού βάρους, πυκνότητας 0,8γρ/cm3, χρόνου αποθήκευσης τουλάχιστον 12 μήνες, θερμοκρασίας αποθήκευσης Ο - 35οC ικανότητας διάλυσης στο νερό (5 γρ./λίτρο στους 25 βαθμούς Κελσίου) 90 λεπτά.

Αμαλιάδα, 10/6/2016

Ο Συντάξας Θεωρήθηκε